viṣṇukramairvaí prajāsya mā́trā tā́vataivaìnametadúpatiṣṭatépatirimáṃ lokamásr̥jata vātsapréṇāgníṃ viṣṇukramairvaí prajā́patirantárikṣamásr̥jata vātsapréṇa vāyaṃ viṣṇukramairvaí prajā́patirdívamásr̥jata vātsapréṇādityáṃ viṣṇukramairvaí prajā́patirdiśó 'sr̥jata vātsapréṇa candrámasaṃ viṣṇukramairvaí prajā́patirbhūtamásr̥jata vātsapréṇa bhaviṣyádviṣṇukramairvaí prajā́patirvittamásr̥jata vātsapréṇāśā́ṃ viṣṇukramairvaí prajā́patiráharásr̥jata vātsapréṇa rā́triṃ viṣṇukramairvaí prajā́patiḥ pūrvapakṣānasŕ̥jata vātsapréṇāparapakṣā́nviṣṇukramairvaí prajā́patirardhamāsānásr̥jata vātsapreṇa mā́sānviṣṇukramairvaí prajā́patirr̥tūnásr̥jata vātsapréṇa saṃvatsaraṃ tadyádviṣṇukramavātsapre bhávata etádeva téna sárvaṃ sr̥jate